
[bookmark: _Toc238681913]Atodiad A5 – Templed Cytundeb Defnydd Derbyniol Staff (a Gwirfoddolwyr) 
Mae’r rhannau sy’n cynnwys cyngor neu arweiniad mewn GLAS. Dylai ysgolion adolygu a diwygio cynnwys y cytundeb hwn i sicrhau ei fod yn gyson â’u Polisi Diogelwch Ar-lein a pholisïau perthnasol eraill yr ysgol. 
Polisi’r Ysgol
Mae technolegau digidol wedi dod yn rhan annatod o fywydau pawb, gan gynnwys plant a phobl ifanc, yn yr ysgol a thu allan i’r ysgol. Mae’r we a thechnolegau digidol yn ddulliau pwerus sy’n gallu ysgogi trafodaeth, hybu creadigrwydd ac ysgogi ymwybyddiaeth o gyd-destun i hyrwyddo dysgu effeithiol. Maen nhw hefyd yn rhoi cyfle i staff fod yn fwy creadigol a chynhyrchiol yn eu gwaith. Mae gan yr ysgol hawl i warchod ei hun a’i systemau a dylai fod gan bob defnyddiwr hawl i gael mynediad diogel i’r we a thechnolegau digidol bob amser. 
Pwrpas y polisi defnydd derbyniol hwn yw sicrhau:

· y bydd staff a gwirfoddolwyr yn ddefnyddwyr cyfrifol ac yn aros yn ddiogel ar-lein ac wrth ddefnyddio technoleg ddigidol at ddefnydd addysgol, personol a hamdden. 
· bod systemau’r ysgol a’u defnyddwyr wedi eu gwarchod rhag camddefnydd damweiniol neu fwriadol a allai roi diogelwch y systemau a’u defnyddwyr yn y fantol 
· bod staff wedi eu gwarchod rhag risg bosib wrth ddefnyddio technoleg yn eu gwaith pob dydd. 

Bydd yr ysgol yn ceisio sicrhau bod gan staff a gwirfoddolwyr fynediad da at dechnoleg ddigidol i gyfoethogi eu gwaith ac ehangu cyfleoedd dysgu, gan ddisgwyl hefyd bod staff a gwirfoddolwyr yn cytuno i fod yn ddefnyddwyr cyfrifol, gwybodus a chymwys yn broffesiynol.
Cytundeb Polisi Defnydd Derbyniol 
Rwy’n deall bod yn rhaid i fi ddefnyddio systemau’r ysgol yn gyfrifol, i leihau’r risg i breifatrwydd, diogelwch cymuned yr ysgol a diogelwch ei systemau.   Rwy’n cydnabod y potensial sydd gan dechnolegau digidol i gyfoethogi dysgu a cheisiaf eu hintegreiddio mewn ffordd sy’n gyson â pholisi, ethos a gwerthoedd yr ysgol. 
Ar gyfer fy niogelwch proffesiynol a phersonol: 
· Rwy’n deall bod hidlo a monitro yn fesurau diogelu sydd wedi’u cynllunio i ddiogelu dysgwyr, staff a systemau’r ysgol. Pan fydd fy rôl yn gofyn am hynny, byddaf yn gweithredu’n brydlon ar bryderon neu rybuddion yn unol â gweithdrefnau diogelu’r ysgol.
· Rwy’n deall bod y rheolau yn y cytundeb hwn hefyd yn berthnasol i’r dyfeisiau a’r technolegau hyn y tu allan i’r ysgol, ac i drosglwyddo data personol / sensitif (digidol neu bapur) y tu allan i’r ysgol 
· Rwy’n deall mai prif bwrpas dyfeisiau a systemau technoleg ddigidol yr ysgol yw defnydd addysgol a byddaf ond yn eu defnyddio at ddefnydd personol neu hamdden sy’n gyson â pholisïau perthnasol yr ysgol. 
· Ni wnaf ddatgelu fy enw defnyddiwr neu gyfrinair i neb arall na’n ceisio defnyddio enw defnyddiwr a chyfrinair neb arall. 
· Byddaf yn cadw fy nghyfrineiriau’n ddiogel ac yn unol â pholisi diogelwch perthnasol yr ysgol 28

· Byddaf yn rhoi gwybod ar unwaith am unrhyw bryder ynghylch diogelu, seiberddiogelwch, hidlo, monitro neu ddiogelu data gan ddefnyddio gweithdrefnau adrodd yr ysgol y cytunwyd arnynt.
· Byddaf yn cwblhau’r hyfforddiant diogelwch ar-lein, diogelu a seiberddiogelwch sy’n ofynnol gan yr ysgol ac yn diweddaru fy ngwybodaeth.
Byddaf yn broffesiynol wrth gyfathrebu ac wrth ddefnyddio technolegau a systemau digidol: 
· Ni cheisiaf gael mynediad, copïo, tynnu allan na newid ffeiliau defnyddiwr arall, heb eu caniatâd penodol.
· Byddaf yn cyfathrebu â phobl eraill mewn ffordd broffesiynol. Ni ddefnyddiaf iaith ymosodol neu amhriodol a deallaf y gallai fod gan bobl eraill wahanol farn. 
· Byddaf yn sicrhau wrth dynnu a / neu gyhoeddi lluniau o bobl eraill y gwnaf hynny gyda’u caniatâd ac yn unol â pholisi’r ysgol ar ddefnyddio lluniau / fideos digidol, a chan ystyried caniatâd rhiant / gofalwr. Ni ddefnyddiaf fy nghyfarpar personol i recordio’r lluniau hyn, oni bai fod gen i ganiatâd. Os cyhoeddir y lluniau hyn (e.e. ar wefan yr ysgol), ni fydd yn bosib adnabod y rhai sydd yn y lluniau yn ôl eu henw neu unrhyw wybodaeth bersonol arall. 
· Byddaf ond yn defnyddio gwefannau rhwydweithio cymdeithasol yn yr ysgol yn unol â pholisïau’r ysgol. 
· Byddaf yn cyfathrebu â dysgwyr, rhieni/gofalwyr a chydweithwyr yn unig ac yn defnyddio systemau swyddogol yr ysgol. Bydd unrhyw gyfathrebu o’r fath yn broffesiynol o ran ei naws a'i ddull.
· Ni chymraf ran mewn unrhyw weithgaredd ar-lein a allai amharu ar fy nghyfrifoldebau proffesiynol.
Diogelu Dysgwyr, Systemau Ysgolion a Gwybodaeth
· Byddaf yn glynu wrth yr holl ganllawiau a deddfwriaeth berthnasol (e.e. Cadw Dysgwyr yn Ddiogel a GDPR y DU)
· Byddaf yn sicrhau fy mod yn ymwybodol o risgiau seiberddiogelwch ac ni fyddaf yn ymateb i unrhyw gyfathrebiad a allai greu bygythiad i fy nata i neu ddata / systemau’r ysgol 
· Ni fyddaf yn cysylltu nac yn defnyddio gyriannau USB anawdurdodedig na dyfeisiau storio allanol eraill, gan y gallant gynnwys maleiswedd o feirysau a allai beryglu diogelwch systemau a data’r ysgol.
· Wrth ddefnyddio systemau AI yn fy rôl broffesiynol, gwnaf hynny’n gyfrifol a byddaf:
· ond yn defnyddio technoleg AI a gymeradwywyd gan yr ysgol
· yn ymwybodol o risgiau rhagfarn a gwahaniaethu gan werthuso allbwn systemau AI yn feirniadol i adnabod hyn
· i ddiogelu data personol a sensitif, byddaf yn sicrhau bod gen i ganiatâd penodol wrth lanlwytho gwybodaeth sensitif am yr ysgol i systemau AI
· yn gofalu i beidio â thorri rheolau hawlfraint nac eiddo deallusol – gan gymryd gofal i osgoi bod eiddo deallusol, gan gynnwys eiddo deallusol dysgwyr, yn cael ei ddefnyddio i hyfforddi modelau AI cynhyrchiol heb ganiatâd priodol
· yn sicrhau bod dogfennau, e-byst, cyflwyniadau ac allbynnau eraill wedi eu dylanwadu gan AI yn cynnwys labeli neu nodiadau clir yn dangos cymorth AI
· yn gwerthuso allbynnau a gynhyrchwyd gan AI yn feirniadol i sicrhau bod ffeithiau cynnwys a gynhyrchwyd gan AI yn cael eu gwirio a’u hadolygu am gywirdeb cyn rhannu neu gyhoeddi
· yn defnyddio dulliau AI cynhyrchiol yn gyfrifol i greu cynnwys didwyll a buddiol gan barchu hunaniaeth a lles unigolion
· rwy’n cydnabod bod deallusrwydd artiffisial yn cefnogi fy marn broffesiynol, ond nid yw’n ei disodli. Rwy’n parhau i fod yn gyfrifol am gywirdeb, priodoldeb a goblygiadau diogelu unrhyw waith sydd wedi cael cymorth deallusrwydd artiffisial.
· byddaf yn dilyn disgwyliadau a pholisïau’r ysgol ar ddefnyddio ffonau symudol a dyfeisiau eraill cysylltiedig mewn modd proffesiynol, gan sicrhau defnydd a ganiateir yn unig
· wrth gyfathrebu’n broffesiynol, byddaf ond yn defnyddio technoleg a systemau a gymeradwywyd gan yr ysgol.  
· ni ddefnyddiaf fy nghyfrifon personol ar systemau’r ysgol 
· yn dilyn ymarfer diogel a di-risg ar sail gwybodaeth wrth glicio ar ddolenni i gynnwys o’r tu allan i fy sefydliad, i leihau’r risg o fygythiad seiberddiogelwch 
· byddaf yn helpu i ddiogelu systemau’r ysgol drwy ddilyn gweithdrefnau seiberddiogelwch yr ysgol.
· ni cheisiaf gael mynediad at gynnwys anghyfreithlon, amhriodol neu niweidiol ar systemau’r ysgol
· byddaf yn parchu mesurau hidlo, monitro a mesurau diogelwch eraill ac yn rhoi gwybod am unrhyw bryderon ynghylch eu heffeithiolrwydd.
· rwy’n deall y gallai rhai gwefannau neu wasanaethau gael eu cyfyngu am resymau diogelu a byddaf yn defnyddio proses yr ysgol y cytunwyd arni lle mae angen mynediad at ddibenion addysgol dilys.
· ni wnaf osod na cheisio gosod rhaglenni diawdurdod o unrhyw fath ar un o ddyfeisiau’r ysgol, na cheisio addasu gosodiadau dyfeisiau, oni bai fod polisi’r ysgol yn caniatáu hyn
· ni cheisiaf anablu neu achosi difrod i gyfarpar yr ysgol nac i gyfarpar sy’n perthyn i eraill
· byddaf ond yn cludo, dal, datgelu neu rannu gwybodaeth bersonol amdanaf i neu bobl eraill yn unol â Pholisi Diogelu Data’r ysgol (neu bolisi perthnasol arall). Os trosglwyddir data personol digidol y tu allan i’r rhwydwaith lleol diogel, rhaid ei amgryptio. Rhaid storio dogfennau papur sy’n cynnwys data personol mewn storfa gyda chlo arni.
· rwy’n deall ei bod yn ofynnol, o dan y polisi diogelu data, i ddata unrhyw staff neu ddysgwr y mae gen i fynediad ato’n cael ei gadw’n breifat a chyfrinachol, heblaw os oes angen i fi’n gyfreithiol neu o dan bolisi’r ysgol ddatgelu gwybodaeth o’r fath i rywun mewn awdurdod priodol. 
· dim ond gwasanaethau cwmwl a llwyfannau digidol sydd wedi’u cymeradwyo gan yr ysgol y byddaf yn eu defnyddio i storio neu rannu gwybodaeth am yr ysgol.
· yn adrodd unrhyw ddifrod neu ddiffyg ar gyfarpar neu feddalwedd yn syth, sut bynnag y gallai fod wedi digwydd.
Wrth ddefnyddio technoleg ddigidol yn broffesiynol neu at ddefnydd personol a gymeradwywyd gan yr ysgol:
· Byddaf yn sicrhau bod gen i ganiatâd priodol i ddefnyddio gwaith gwreiddiol pobl eraill yn fy ngwaith, ac yn adlewyrchu hyn drwy gydnabod yn briodol, yn enwedig os defnyddiwyd AI i greu cynnwys
· Os yw cynnwys wedi’i warchod gan hawlfraint, ni wnaf lawrlwytho na dosbarthu copïau (gan gynnwys miwsig a fideos).
[bookmark: _Hlk30699882]Rwy’n deall fy mod yn gyfrifol am y pethau a wnaf o fewn a thu allan i’r ysgol:
· Rwy’n deall os methaf â chydymffurfio â’r cytundeb defnydd derbyniol hwn, y gallwn wynebu camau disgyblu. Gallai hyn gynnwys (dylai ysgolion ddiwygio’r rhan yma i gynnwys sancsiynau perthnasol yn ôl eu polisïau ymddygiad) rhybudd, atal dros dro, cyfeirio at y Llywodraethwyr a / neu’r Awdurdod Lleol ac, yn achos gweithgaredd anghyfreithlon, at yr Heddlu. 
Rwyf wedi darllen a deall yr uchod ac yn cytuno i ddefnyddio systemau technoleg ddigidol yr ysgol (o fewn a thu allan i’r ysgol) a fy nyfeisiau fy hun (yn yr ysgol ac wrth gyfathrebu’n ymwneud â’r ysgol) o fewn y canllawiau hyn. 
Enw Staff / Gwirfoddolwr:						

[bookmark: _Hlk30699740]Cedwir hawlfraint Templedi Polisi Diogelwch Ar-lein Ysgolion SWGfL gan SWGfL. Caniateir i ysgolion a sefydliadau addysgol eraill ddefnyddio’r templedi am ddim. Dylai unrhyw berson neu sefydliad sy’n dymuno defnyddio’r ddogfen at ddibenion eraill ofyn am ganiatâd SWGfL a chydnabod ei ddefnydd. Gwnaed pob ymdrech resymol i sicrhau bod y wybodaeth yn y templed hwn yn fanwl gywir, fel ar y dyddiad cyhoeddi ym mis Awst 2026. Fodd bynnag, ni all SWGfL warantu ei manwl gywirdeb ac ni all dderbyn cyfrifoldeb mewn perthynas â’r defnydd o'r deunydd, boed yn llawn neu’n rhannol a boed wedi’i addasu ai peidio. Dylid ceisio cyngor cyfreithiol/proffesiynol addas os bydd unrhyw anhawster yn codi mewn perthynas ag unrhyw agwedd ar y ddeddfwriaeth newydd hon neu’n ymwneud yn gyffredinol ag ymddygiad neu ddisgyblaeth yn yr ysgol.

